**Stiftelsen Steinhuset på Gran**

**Årsberetning for 2018**

**Virksomhetens art og hvor den drives**

Stiftelsen Steinhuset på Gran driver sin virksomhet fra Steinhuset på Granavollen. Stiftelsens formål er å drifte Steinhuset på en forsvarlig måte.

**Fortsatt drift**

Styret mener det er godt grunnlag for fortsatt drift av selskapet ved avleggelse av årsregnskap for 2018.

**Rettvisende bilde**

Årsregnskapet med noter anses å gi en fyllestgjørende informasjon om virksomheten i løpet av 2018, og om selskapets stilling ved utgangen av året. Driftsresultatet er negativt, men likviditeten er tilfredsstillende. Det er grunn til å merke seg at Stiftelsen heller ikke i år har greid å øke utleieinntektene, og at egeninntektene er begrenset. Dette gjør Stiftelsens avhengig av ekstern støtte for å gjennomføre enkelttiltak og aktiviteter ut over løpende drift.

**Forsknings- og utviklingsaktiviteter**

Stiftelsen har ingen pågående forsknings- eller utviklingsaktiviteter. Likevel kan arkeologiske utgravinger, og samarbeidsprosjektet med Riksantikvaren om utvendig vedlikeholdt sies å inneholde forskningselementer.

**Arbeidsmiljø**

Stiftelsen har ingen fast ansatte, men to ansatte som lønnes på timebasis. Styret vurderer arbeidsmiljøet å være godt. Det er ikke inntruffet skader eller ulykker av noen art i løpet av 2018.

**Ytre miljø**

Stiftelsens virksomhet forurenser ikke det ytre miljø.

**Likestilling**

Styret besto i 2017 av tre menn og to kvinner. De deltidsansatte er hhv. én kvinne og én mann.

**Aktiviteter**

På forsommeren startet Kulturhistorisk museum, på oppdrag fra Riksantikvaren, arkeologisk utgraving rundt Steinhusets yttervegger samt dreneringsgrøft mot nord. Funn nær veggene var fra nyere tid. I dreneringsgrøfta ble rester av det som synes å ha vært et dreneringsrør i tre funnet. Rapport foreligger, men p.t foreligger ikke aldersbestemmelse av trematerialene. Prosjektet ble finansiert av Riksantikvaren.

På ettersommeren startet fase 1 av utvendig restaurerings/vedlikeholdsprosjekt i henhold til prosjekt godkjent av Riksantikvaren. Fase 1 omfattet veggen mot sør, samt spekking av fuger under bakkenivå, frilagt som følge av de arkeologiske utgravingene. Fase 2 - vedlikehold av øvrige vegger - startes våren 2019. Arbeidet er fullfinansiert av Riksantikvaren.

Etter pålegg fra brannvesenet er det installert brannvarslingsanlegg i Steinhuset, tilkoblet ekstern sentral, samt foretatt andre, mindre brannsikringstiltak. Brannsikringsarbeidet ble finansiert av Stiftelsen UNI og Riksantikvaren.

Stiftelsen har startet et prosjekt knyttet til rekonstruksjons og formidling av Bildentekstilet fra middelalderen. Ekstern støtte til finansiering av formidlingsbiten har vært vellykket, mens finansiering av selve rekonstruksjonsarbeidet fortsatt gjenstår.

Dialogen med Opplysningsvesenets fond for å overta større deler av mellombygget med tanke på å framskaffe bedre fasiliteter for utleie av Steinhuset, ikke minst bedre kjøkkenfasiliteter, ble avsluttet uten resultat. Stiftelsens styre fant ikke å kunne godta de betingelsene som Opplysningsvesenets fond stilte for utleie av de lokalene som tidligere ble benyttet som offentlig prestekontor.

I tilknytning til Sommeråpent steinhus var det 190 besøkende. Steinhuset har i 2017 vært utleid i alt 13 ganger i forbindelse med ulike aktiviteter, i tillegg til 15 bestilte omvisninger for tilsammen 296 personer. Det er en reduksjon fra 2017.

Nedgangen i aktiviteter vises regnskapsmessig. Uten økte egeninntekter blir det en utfordring å sikre Steinhusets økonomi på lenger sikt.

I regi av Steinhusets Venner har det vært 11 konserter/foredrag, med tillegg av Åpent steinhus under bygdedagen i september, og arrangement i forbindelse med «Jul på historiske Hadeland». Stiftelsen Steinhuset og Steinhusets Venner benytter Steinhuset til egne møter. Medlemmer av stiftelsens styret har benyttet steinhuset tre ganger i løpet av året.

*Gran, 13. mars 2018*

*Styret for Stiftelsen Steinhuset på Gran*

Amund Bø Thore Desserud Reidun Helmen

styrets leder

Kari Møyner Morten Stige